CELEX: 32020D0674
Language: da
Date: 2020-05-15 00:00:00
Title: Kommissionens gennemførelsesafgørelse (EU) 2020/674 af 15. maj 2020 om forslaget til det europæiske borgerinitiativ »Indfør ubetinget basisindkomst (UBI) i hele EU« (meddelt under nummer C(2020) 3190) (Kun den engelske udgave er autentisk)

20.5.2020   
               
               
                  DA
               
               
                  Den Europæiske Unions Tidende
               
               
                  L 158/3
               
            
         KOMMISSIONENS GENNEMFØRELSESAFGØRELSE (EU) 2020/674
         af 15. maj 2020
         om forslaget til det europæiske borgerinitiativ »Indfør ubetinget basisindkomst (UBI) i hele EU«
         
            
               (meddelt under nummer C(2020) 3190)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/788 af 17. april 2019 om det europæiske borgerinitiativ (1), særlig artikel 6, og
         ud fra følgende betragtninger:
         
                     (1)
                  
                  
                     Målet for forslaget til det europæiske borgerinitiativ »Indfør ubetinget basisindkomst (UBI) i hele EU« som ændret af initiativtagergruppen som svar på Kommissionens brev af 19. februar 2020 (2) er at »indføre ubetinget basisindkomst i hele EU, hvilket sikrer alle menneskers eksistensgrundlag og mulighed for at deltage i samfundet, som led i EU's økonomiske politik. Dette mål skal nås inden for rammerne af de kompetencer, der er tildelt EU i traktaterne.« Initiativtagerne anmoder Kommissionen om at fremsætte et forslag om ubetinget basisindkomst i hele Unionen, som mindsker de regionale forskelle for at styrke Unionens økonomiske, sociale og territoriale samhørighed og angiver, at »dette skal realisere målet i den fælles erklæring fra Det Europæiske Råd, Europa-Parlamentet og Kommissionen fra 2017 om, at »EU og dets medlemsstater også vil støtte effektive, bæredygtige og retfærdige sociale beskyttelsessystemer for at garantere en grundindkomst« for at bekæmpe ulighed.«
                  
               
                     (2)
                  
                  
                     Et bilag om emnet, målene for og baggrunden for det foreslåede europæiske borgerinitiativ indeholder de fire kriterier, der definerer den foreslåede »ubetingede basisindkomst«: den bør være »universel«, »individuel«, »ubetinget« og »høj nok«.
                  
               
                     (3)
                  
                  
                     Traktaten om Den Europæiske Union styrker unionsborgerskabet og skaber øget demokrati i den måde, hvorpå Unionen fungerer, ved bl.a. at sikre, at alle borgere får ret til at deltage i det demokratiske liv i Unionen via et europæisk borgerinitiativ.
                  
               
                     (4)
                  
                  
                     Derfor bør de procedurer og betingelser, der er nødvendige for fremsættelsen af et borgerinitiativ, være klare, enkle og brugervenlige samt stå i et rimeligt forhold til borgerinitiativets art for at fremme borgernes deltagelse og gøre Unionen mere åben for deres medvirken.
                  
               
                     (5)
                  
                  
                     Initiativtagergruppen henviser til en række bestemmelser i traktaterne, der anses for relevante, herunder artikel 5 i traktaten om Den Europæiske Unions funktionsmåde, hvori det hedder, at medlemsstaterne skal samordne deres økonomiske politikker i Unionen, og at Rådet med henblik herpå skal vedtage foranstaltninger, navnlig overordnede retningslinjer for disse politikker. Denne bestemmelse tildeler Unionen beføjelser til koordinering på det økonomiske og sociale område i Unionen, men udgør ikke et retsgrundlag, der gør det muligt for Kommissionen at fremsætte et forslag til EU-retsakt.
                  
               
                     (6)
                  
                  
                     En EU-retsakt til gennemførelse af traktaterne om »ubetinget basisindkomst i hele EU« for alle borgere, sådan som der opfordres til i det foreslåede initiativ, kan dog vedtages på grundlag af traktatens artikel 121, stk. 2. Denne bestemmelse gør det muligt for Kommissionen at henstille, at Rådet udarbejder et udkast til de overordnede retningslinjer for medlemsstaternes og Unionens økonomiske politikker og forelægger sine resultater for Det Europæiske Råd. Rådet kan på grundlag af Det Europæiske Råds konklusioner vedtage en henstilling om fastlæggelse af de overordnede retningslinjer.
                  
               
                     (7)
                  
                  
                     Af disse grunde er det åbenbart, at ingen af delene i forslaget til borgerinitiativ falder uden for Kommissionens beføjelse til at fremsætte et forslag til EU-retsakt til gennemførelse af traktaterne, jf. artikel 6, stk. 3, litra c), i forordning (EU) 2019/788.
                  
               
                     (8)
                  
                  
                     Initiativtagergruppen har fremlagt passende dokumentation for, at den opfylder kravene i artikel 5, stk. 1 og 2, i forordning (EU) 2019/788 og har udpeget kontaktpersoner i overensstemmelse med artikel 5, stk. 3, første afsnit, i nævnte forordning.
                  
               
                     (9)
                  
                  
                     Initiativet er ikke åbenbart utilstedeligt, uunderbygget eller af chikanøs karakter og heller ikke åbenbart i strid med Unionens værdier som fastsat i artikel 2 i traktaten om Den Europæiske Union og med de rettigheder, der er nedfældet i Den Europæiske Unions charter om grundlæggende rettigheder.
                  
               
                     (10)
                  
                  
                     Det foreslåede initiativ »Indfør ubetinget basisindkomst (UBI) i hele EU« bør derfor registreres —
                  
               VEDTAGET DENNE AFGØRELSE:
         
            Artikel 1
            Forslaget til det europæiske borgerinitiativ »Indfør ubetinget basisindkomst (UBI) i hele EU« registreres.
         
         
            Artikel 2
            Denne afgørelse er rettet til initiativtagergruppen for det europæiske borgerinitiativ »Indfør ubetinget basisindkomst (UBI) i hele EU«, som repræsenteres ved Klaus SAMBOR og Ronald BLASCHKE, der fungerer som kontaktpersoner.
         
         
            Udfærdiget i Bruxelles, den 15. maj 2020.
            
               
                  På Kommissionens vegne
               
               Věra JOUROVÁ
               
                  Næstformand
               
            
         
         
            (1)  EUT L 130 af 17.5.2019, s. 55.
         
            (2)  C(2020) 909 final.